**15. napirend**

**E l ő t e r j e s z t é s**

**Révfülöp Nagyközségi Önkormányzat Képviselő-testületének**

**2020. február 10.-én tartandó ülésére.**

**Tárgy: A Hajnal utca és a Révfülöp belterület 520 hrsz.-ú ingatlan között kialakult helyzettel kapcsolatos kérelem elbírálása**

**Előterjesztő:** Kondor Géza polgármester

**Előkészítette:** Szakál Norbert műszaki ügyintéző

**Tárgyalja:** Gazdasági, Településfejlesztési és Turisztikai Bizottság, Oktatási

Jogszabállyal nem ellentétes

---------------------------

Előterjesztő Dr. Szabó Tímea

jegyző

**Tisztelt Képviselő-testület!**

Révfülöp belterület 520. helyrajzi szám alatti ingatlan tulajdonosa 2019. december 11.-én írásban kereste meg Révfülöp Nagyközség Önkormányzatát, hogy ingatlanának Hajnal utcával határos területe mellé támfal megépítését kezdeményezi.

Kérelmező jelezte, hogy a közforgalmú útnak ingatlanával határos részén semmilyen megtámasztása nincs, ezért a megnövekedett autós forgalom miatt az aszfalt több helyen megrepedt, az alatta lévő zúzalék a kertjébe csúszik, drótkerítésének betonoszlopai a nyomás hatására kilazultak, bedőltek. Mivel kérelmező ingatlana a vele határos út szintjénél lényegesen alacsonyabban helyezkedik el, a kialakult helyzet véleménye szerint egy támfal megépítésével lenne orvosolható, melyhez az Önkormányzat segítségére is számít.

Kérem a Tisztelt Képviselő-testületet, hogy az előterjesztést megtárgyalni szíveskedjen.

**Határozati javaslat**

**RÉVFÜLÖP NAGYKÖZSÉG ÖNKORMÁNYZATA**

**KÉPVISELŐ-TESTÜLETÉNEK**

**/2020. (II. 10.) HATÁROZATA**

***A Hajnal utca és a Káli út 50. szám alatti ingatlan között kialakult helyzettel***

***kapcsolatos kérelem elbírálásáról***

Révfülöp Nagyközség Önkormányzata Képviselő-testülete elhatározza, hogy megvizsgálja az 525. hrsz.-ú önkormányzati tulajdonú területnek az 520. helyrajzi számú ingatlannal határolt területén létesítendő támfal megépítésének lehetőségét.

Felkéri a polgármestert, hogy vizsgáltassa meg és terjessze a Képviselő-testület elé a műszaki lehetőségeket.

Felelős: Kondor Géza polgármester

Határidő: 2020. április 30.